OpenLLM-France/wikimedia huggingface dataset:
# Mugnano di Napoli

Mugnano di Napoli Italiako udalerri bat da. Napoliko probintzian kokatuta dago, Campania eskualdean. 34.607 biztanle ditu, 5,25 kilometro koadroko azaleran banatuta.

## Mugakideak

Mugnano di Napolik honako udalerri hauekin egiten du muga:
Calvizzano Giugliano in Campania Melito di Napoli Napoli Villaricca Marano di Napoli Chiaiano $^{(en)}$ Piscinola $^{(en)}$

## Kanpo estekak

* Datuak: Q72279
* Multimedia: Mugnano di Napoli / Q72279
# Mugnano del Cardinale

Mugnano del Cardinale Italiako udalerri bat da. Avellinoko probintzian kokatuta dago, Campania eskualdean. 5.122 biztanle ditu, 12,3 kilometro koadroko azaleran banatuta.

## Mugakideak

Mugnano del Cardinalek honako udalerri hauekin egiten du muga:
Baiano Mercogliano Quadrelle Sirignano Monteforte Irpino Visciano

## Kanpo estekak

* Datuak: Q55072
* Multimedia: Mugnano del Cardinale / Q55072
# Meskite

Meskite Prosopis generoko zenbait landare lekadunen izen arrunta da. Mexikoko eremu idor eta erdi-idorretan daude batez ere, herrialdearen erdialde-hegoaldea hartzen dute, eta bertako ugaritasunak eskualde batzuei ematen die izena, horien artean Hidalgo estatuko Mezquital Harana dagoelarik; bereziki ugariak dira Jalisco, Zacatecas, Aguascalientes eta San Luis Potosíko Altiplano eremuan, non zuhaitz ofizialtzat hartzen diren. Bere banaketa herrialdearen iparralde osoan hedatzen da eta AEBetako hegoalderaino hartzen du. AEBn, Texasen, Kansasko hego-mendebaldea, Kalifornia hego-ekialdetik Utah hego-mendebaldera eta Sonorako basamortuaren hegoaldeko muga.
Meskiteak Chihuahuako basamortuan eta Mexikoko beste eskualde idor batzuetan ere bizi dira. Gainera, Siria eta Irak iparraldeko estepetan mediterranear meskite bat dago. Era berean, Prosopis pallida espeziea 1828an sartu zuten Hawaiin, eta orain oso ohikoa da uharteetako kostalde lehorrenetan: kiawe izeneko zuhaitza da, ezti-monoflora (hau da, landare espezie bakar baten loretik lortzen dena) ekoizten duen iturri nagusia.

## Espezieak

* Prosopis alba (meskite zuri)
* Prosopis cineraria
* Prosopis chilensis (txiletar meskite)
* Prosopis glandulosa (ezti-meskite)
* Prosopis humilis
* Prosopis juliflora
* Prosopis laevigata (meskite bigun)
* Prosopis nigra (meskite beltz)
* Prosopis pallida (kiawe)
* Prosopis pubescens
* Prosopis reptans (tornillo)
* Prosopis strombulifera
* Prosopis velutina (belus-meskite)

## Erreferentziak

* ↑ Euskalterm: [Hiztegi terminologikoa] [2003]
* ↑ (Ingelesez) «nature-mesquite» Texasbeyondhistory.net.

## Kanpo estekak

* Datuak: Q3315767
# Meskalero

Meskalero edo meskalero apatxe, meskalero-txirikahua hizkuntzaz Naa'dahéńdé, AEBetako hego-mendebaldeko Hego Atabaskar hizkuntzen apatxe herriko hiztunek osatutako tribua da. Ofizialki eta federalki Meskalero Apatxe Tribuaren Meskalero Apatxe Erreserba gisa izendatua da eta Mexiko Berria estatuaren hego-mendebaldean bizileku dute.

## Kanpo estekak

* Datuak: Q56585
* Multimedia: Mescalero / Q56585
# Meskita Berria (Istanbul)

Meskita Berria edo Yeni Meskita (turkieraz: Yeni Cami) Turkiako Istanbul hirian dagoen meskita bat da. Urrezko Adarran kokatua dago, Galata zubiaren hegoaldeko muturrean. 1597-1665 bitartean eraiki zen.

## Iruditegia

* Ganga.
* Aurrealdea.
* Barnealdea.
* Ikuspegi orokorra.

## Kanpo estekak

* Meskita Berriari buruzko argibidea (Ingelesez)
* Datuak: Q911720
* Multimedia: New Mosque (Istanbul) / Q911720
# Meskita Nagusia (Tutera)

Meskita Nagusia Tuteran zegoen meskita bat izan zen, Musa ibn Musak hala aginduta, IX. mendearen hasiera eraikia. 1121ean kristauek bereganatu eta egun, orube berean, katedrala eta plaza zaharra daude.
Lehenengo meskita epeka-epeka handituz joan zen eta X. mendean Antso Gartzeitzek arpilatu eta erre zuen. Al-Mundhir waliaren agindupean, zaharberritu zuten. Horretarako, Medina Azahara eta Kordobako meskitak izan zituzten izpide.

## Indusketa arkeologikoak

1940ko hamarkadan, Tuterako Katedralaren klaustroa zaharberritzearekin batera, hego-mendebaldeko horma perimetralaren aztarnak eta alkiblarako transeptua mugatzen duen arkuteriari dagokion zutabe bat aurkitu ziren. Katedraleko Andre Mariaren Atearen ondoan ego-ekialdeko hormaren zati bat aurkitu zen, alkiblaren 3 metro eta oratorioaren ipar-ekialdeko horma perimetralaren zati bat. Horma hauek guztiak harzurizkoak dira.
1995eko Plaza Zaharreko indusketetan patioaren ipar-mendebaldeko eta ipar-ekialdeko hormen zimenduak aurkitu ziren, eta baita kontrahormak, arkupeen parte izango ziren sei zutaberen oinak, portikoaren zimendu aztarnak, putzu bat eta minatearen oinarria, zeinak oinplano karratua zuen. Indusketa horien bidez, egiaztatu ahal izan zen Meskitako patioa Katedralaren egungo perimetrotik kanpo geratzen zela.

## Erreferentziak

* ↑ Pavón-Maldonado, B.. (1978). Tudela, ciudad medieval: arte islámico y mudéjar. Madril: Instituto Hispano-Arabe de Cultura.
* ↑ Gómez-Moreno, M.. (1945). «La Mezquita Mayor de Tudela» Príncipe de Viana (18): 9-27..

## Kanpo estekak

* Datuak: Q6012249
# Meskiten Zelaigunea

Meskiten Zelaigunea Jerusalemgo Hiri Zaharreko leku sakratu bat da, musulmanek Santutegi Noblea (arabieraz: لحرم القدسي الشريف‎‎, al-haram al-qudsī ash-sharīf). Juduentzako sakratua den Tenpluaren Mendian dago (hebreeraz: הַר הַבַּיִת‎, Har Ha-Bayit).
Judaismoak dioenez, hor eraiki ziren Jerusalemgo lehen eta bigarren tenpluak, eta hor eraiki beharko litzateke hirugarrena. Judu ortodoxiak dioenez, juduek ez dute zabalgunean sartu behar.
Hortxe daude, orobat, islamaren bi tenplurik garrantzitsuenak: Arrokaren Kupula eta Al Aksa meskita. Ariel Sharonek Meskiten Zabalgunera 2000an egindako bisitak piztu zuen Bigarren Intifada.

## Ikus, gainera

* Tenpluaren Mendia
* Erosten harresia
* Jerusalemgo tenplua

## Kanpo estekak

* Datuak: Q121610806
* Multimedia: Al-Aqsa / Q121610806
# Meskalina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Meskalina (2-(3,4,5-trimetoxifenil) etanamina edo 3,4,5-trimetoxi-β-feniletilamina izen sistematikoa duena) propietate haluzinogenoak dituzten feniletilaminen taldeko alkaloide bat da. Peiote kaktusen (Lophophora williamsii) eta San Pedroren kaktusen (Echinopsis pachanoi, Echinopsis peruviana) alkaloide nagusia da. Kulturalki, bere garrantzia pertsonengan sortzen dituen efektu enteogenoetara mugatzen da; hala ere, garrantzi handiko aplikazio medikoak ditu psikologian eta psikiatrian, baita eskizofreniaren mekanismo etiologikoen ikerketa molekularrean ere.

## Erreferentziak

* ↑ Gipuzkoako Sendagileen Elkargo Ofiziala. Hiztegia. .
* ↑ Neff N, Rossi GV (1963) Mescaline. Am J Pharm Sci Support Public Health 135: 319-327.

## Kanpo estekak

* Datuak: Q193140
* Multimedia: Mescaline / Q193140
# Meskita Nagusia (Isfahan)

Meskita nagusia edo Jameh meskita (persieraz: مسجد جامع اصفهان‎ – Masjid-e-Jāmeh Isfahān) Isfahan hirian dagoen kongregazio meskita da. Etengabeko eraikuntza prozesu baten emaitza da, 771 hasi zenetik XX. mende amaiera arte. Isfahango Bazar Handia meskitaren hego-mendebaldeko hegalerantz aurkitzen da.
Meskita Nagusia Iranen zutik dirauen zaharrenetakoa da. Omeiarren garaian eraikia lehen aldiz, kondairak dioenez Damaskoko kalifak berak ezarri zuen lehen zutabea. Meskita bilakatu baino lehen, zoroastrismoko tenplu bat zegoen bertan.
2012an, Unescok Gizateriaren Ondare izendatu zuen.

## Ezaugarriak

Meskita honek "lau-iwan" izeneko antolamendu arkitektonikoa jarraitzen du, hau da, lau gangadun areto ireki (iwan) aurrez aurre sarrera gisa patio nagusian ezartzea. Antolamendu hau oso ohikoa da Iranen. Qibla iwan handia meskitaren hegoaldean dago eta muqarnak erabiliz gangatu zuten XIII. mendean. Muqarna estalaktita edo erlauntza itxurako egitura geometrikoak dira, tronparen, arku edo gangaren eta kupulen arteko trantsizioak geometrikoki ahalbidetzen dutenak. Patio nagusia bi solairuko arkupez inguratua dago, hainbat areto kupuladunez hornitua.
Iwanen artean dauden gune hipostiloetako kupula eta zutabeak estilo ugari eta garai ezezagunekoak dira, eraldatze etengabeak direla-eta: konponketak, berreraikuntzak eta gehigarriak.
Meskita ezaguna da adreiluzko bi kupula dituelako, seljukdarrek eraikiak. Hegoaldekoak mihraba estaltzen du eta 1086–1087an eraiki zuen Nizam al-Mulk-ek, Malik Xahren bisirrak, eta beste edozein baino handiagoa zen garai hartan. Iparraldeko kupula urtebete geroago eraiki zuen Taj al-Mulk-ek, Nizam al-Mumk-en arerioak. Bigarren kupula honen funtzioa ez dago argi. Nahiz eta ipar-hego ardatzean kokatua izan, meskitaren mugetatik kanpo zegoen. Aurreko erantzun gisa eraiki zen, eta hain ondo eraiki ezen persiar arkitekturaren maisulantzat hartzen den, dituen egitura soil eta oreka geometrikoagatik.

### Historia

VIII. mende amaiera, arabiar motako meskita eraiki zen gaizki orientatua, sasandar garaiko Suaren Tenplu baten gainean. Gero, 841 aldera, orientazioa zuzentzeko abbastarrek partzialki berreraiki zuten. Ondoren, X. mendetik XII.enera, seljuktarrek lan handiak egin zituzten, bereziki zutabe bujidak eta iwanak.
XIV. mende aldera mozafartarrak iritsi ziren, batez ere ekialdeko atala eraiki zutenak, eta gero timurtarrak (XIV-XV. mendeak) eta safaviak (XVI-XVIII. mendeak) meskita mendebalderuntz zabaldu zutenak. Azkenean, qajarrek sarrera nagusia eraiki zuten.
* Mendebaldeko iwana
* Ipar iwana
* Ekialdeko iwana
* Kupula nagusiaren barnealdea
* Maketa
* Iwan baten xehetasuna: adreiluak eta zeramikak
* Zutabeak eta gangak, gune hipostiloan
* Kaligrafia mendebaldeko iwanean
* 1840an
* Iparraldeko kupula

## Erreferentziak

* ↑ Properties inscribed on the World Heritage List, Iran. UNESCO.
* ↑ Stokstad, Marilyn. (2007). Art: a Brief History. Pearson Education, Inc., 201 or..
* ↑ Archnet Digital Library

## Ikus, gainera

* Naqsh-e Jahan plaza

## Kanpo estekak

* Datuak: Q1256501
* Multimedia: Jameh Mosque of Isfahan / Q1256501
# Metomen (Wisconsin)

Metomen Ameriketako Estatu Batuetako inkorporatutako herri bat da. Fond du Lac konderrian dago, Wisconsin estatuan. 689 biztanle ditu, 34,6 kilometro koadroko azaleran banatuta.

## Ikus, gainera

* Fond du Lac konderrian

## Kanpo estekak

* Datuak: Q1885987
# Meton (kraterra)

Meton kraterra Ilargiko talka-krater bat da. LQ01 lau-angelukoan dago. 125 kilometroko diametroa du. Izena Meton Atenaskoaren omenez darama. Barrow kraterra hego-mendebaldeko ertzari lotuta dago. Ipar-mendebaldean Scoresby kraterra dago, eta ekialdean Baillaud eta Euctemon.

## Krater sateliteak

Krater sateliteak krater nagusitik hurbil dauden krater txikiak dira, eta krater horren izen bera hartzen dute letra larri osagarri batekin (baita horien eraketa krater nagusiaren eraketatik independentea bada ere). Konbentzioz, egitura horiek ilargi-mapetan identifikatzen dira, eta dagokien letra krater nagusitik hurbilen dagoen ertzaren erdian kokatzen da.
| Krater sateliteak | Meton Koordenatuak Diametroa A 73°18′N 31°18′E﻿ / ﻿73.3°N 31.3°E﻿ / 73.3; 31.3﻿ (Meton A) 14 km B 71°12′N 18°00′E﻿ / ﻿71.2°N 18.0°E﻿ / 71.2; 18.0﻿ (Meton B) 6 km C 70°36′N 19°00′E﻿ / ﻿70.6°N 19.0°E﻿ / 70.6; 19.0﻿ (Meton C) 77 km D 72°12′N 24°42′E﻿ / ﻿72.2°N 24.7°E﻿ / 72.2; 24.7﻿ (Meton D) 78 km E 75°18′N 15°18′E﻿ / ﻿75.3°N 15.3°E﻿ / 75.3; 15.3﻿ (Meton E) 42 km F 72°00′N 14°12′E﻿ / ﻿72.0°N 14.2°E﻿ / 72.0; 14.2﻿ (Meton F) 51 km G 72°54′N 28°24′E﻿ / ﻿72.9°N 28.4°E﻿ / 72.9; 28.4﻿ (Meton G) 10 km W 67°24′N 17°18′E﻿ / ﻿67.4°N 17.3°E﻿ / 67.4; 17.3﻿ (Meton W) 7 km |

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q972621
* Multimedia: Meton (crater) / Q972621
# Metonimia

Metonimia hitza grezierazko μετ-ονομαζειν-etik dator ("izen aldaketa"). Erretorikan tropo bat da, hau da, objektu baten izena beste batenarekin aldatu egiten da. Metonimiaren kasuan bi hitzen artean badago harreman edo lotura bat. Adibidez, Errioxako ardoa erosi dut esan beharrean, Errioxa bat erosi dut esatea: kasu horretan, ekoizte tokia ekoizpenaren ordez erabili da. Bi kontzeptuen arteko erlazioa mota askotarikoa izan daiteke: kausa-ondorioa, elkarrekiko mendetasuna, aldiberekotasuna, nolabaiteko antza… Tropo hori literaturan usu erabiltzen da. Hona hemen pare bat adibide:
| « | Eguna iritsi zenean oso urduri nengoen, guztiz sinetsita bainengoen Floraren ama azkenean konturatuko zela zinegotziaren hezurrak -zehatz esateko, zinegotziak emandakoak- ez zirela Benitorenak. | » |
| —Ramon Saizarbitoriaren Bi bihotz, hilobi bat. |||
Hor, egileak metonimia erabili du, "zinegotziaren hezurrak" adierazpena erabili du, "zinegotziak emandako hezurrak" adierazteko.
Hona beste adibide bat:
| « | La Vache qui Rit bere bi ikatz haiekin begira gelditu zitzaidan... | » |
| —Bernardo Atxagaren Behi euskaldun baten memoriak. |||

## Metonimia motak

* Kausa eraginagatik: Ez dute ogirik (ez dute lanik). Arazoa ez da ogia, lana baizik; ogiarena ondorio bat da.
* Eragina kausagatik: Haurrak etxeko poztasuna dira (berez poztasuna sortzen dute).
* Ontzia, edukiaren ordez: Kopa bat hartuko dugu (koparen edukia hartuko dute).
* Sinboloa, sinbolizatuaren ordez: Ikurrina agurtu dute (Euskal Herria agurtu dute).
* Ekoitzitako produktuaren ordez, tokiaren izena: Champagne bat hartu dugu (Champagneko ardoa hartu dugu).
* Egilea, lanaren ordez: Miró bat erosi dut (Joan Miróren artelan bat erosi dut).
* Objektua, erabiltzailearen ordez: Trikornio bat errepidean zegoen.
* Zatia, guztiaren ordez: Baloia sarean sartu da (Ateko sarean).
* Guztiaren ordez, zatia: Automobila garbitu dut (Karrozeria bakarrik).
* Lehengaia, objektuaren ordez: Esne bat erosi du (Botila bat esne).
* Objektu bat ondoko kontzeptu batez esan: Berokiko lepoa.
* Tresna, artistaren ordez: Bernardo Atxaga gure luma onena da.

## Erreferentziak

* ↑ In Gorde nazazu lurpean. Donostian: Erein, 2000.325.or.

## Bibliografia

* Euskaltzaindia: Literatura terminoen hiztegia. Bilbo: 2008. 563-564.or. Xabier Altzibarren artikulua.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982. 262-265.or.

## Kanpo estekak

* Euskaltzaindiaren Literatura Terminoen Hiztegia.
* Datuak: Q41966
# Metope

Metope, greziar mitologian, ibaietako ninfa bat izan zen, Ladon ibaiaren alaba eta Asopo ozeanidaren emaztea, norekin bi seme eta hogei alaba izan zituen, horien artean, Sinope, Tebe, Kortzira, Harpina, Salamis, Tanagra, Thespia eta Ismene. Bi semeak, Pelagon eta Ismenus ziren. Bere urak, Estinfalia edo Estinfalo herritik gertu aurkitzen ziren.

## Kanpo estekak

* Datuak: Q1237258
# Metohia

Metohia (serbieraz: Метохија, mɛtɔ̌xija ahoskatua; albanieraz: Rrafshi i Dukagjinit, ˈrafʃi i dukaˈɟinit ahoskatua) hego-mendebaldeko Kosovon dagoen eskualdea da, berez arro hidrologiko bat ere badena. Herrialdearen %35a osatzen du eta, 2011ko erroldaren arabera, 700.577 biztanle zituen.

## Barrutiak

| Barrutia | Population (2011) | Azalera (km$^2$) | Dentsitatea (km$^2$)) |
| Đakovica | 194.672 | 1.129 | 172,4 |
| Peć | 174.235 | 1.365 | 127,6 |
| Prizren | 331.670 | 1.397 | 237,4 |
| Guztira | 700.577 | 3.891 | 180,1 |

## Erreferentziak

* ↑ 154. araua. Euskaltzaindia (Noiz kontsultatua: 2010-10-14).

## Kanpo estekak

* Datuak: Q818606
* Multimedia: Metohija / Q818606
# Metopa

Metopa erlaizpe doriar batean bi trigliforen arteko gune karratua da, laua edo erliebeduna izan daitekeena. Metoparik ezagunenak Fidiasek Atenasko Partenonen eginak dira.

## Kanpo estekak

* Datuak: Q206285
* Multimedia: Metopes / Q206285
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Metolius (Oregon)

Metolius Oregongo hiri bat da. Jefferson konderrian kokatua dago. 2010ean 710 biztanle zituen, 1,23 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2488751
* Multimedia: Metolius, Oregon / Q2488751
# Metona

Metona (grezieraz: Μεθώνη) izan daiteke:
* Metona (mitologia), Alkioneo erraldoiaren zazpi alabetako bat.
* Metona (satelitea), Saturnoren ilargia, 2004an aurkitua.
* Metona (Mesenia), Greziako udalerria.
* Metona (Pieria), Greziako udalerria.

## Erreferentziak

* 1 2 Euskaltzaindia. (2006-1-27). Antzinateko hirien euskarazko izenak. .
# Monclova (udalerria)

Monclova Mexikoko udalerri bat da. Coahuila de Zaragoza estatuan kokatua dago. 2010ean 216.206 biztanle zituen 1.251,32 km²ko azaleran. Herriburua [[Monclova (Monclova)|Monclova]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3849647
* Multimedia: Monclova Municipality / Q3849647
# Moncloako jauregia

Moncloako jauregia (gaztelaniaz: Palacio de la Moncloa) Madrilgo (Espainia) eraikin historikoa da, 1977az geroztik Espainiako Gobernuko Presidentetzaren egoitza nagusia eta presidentea eta bere familiaren bizileku ofiziala dena.
Moncloa-Aravaca barrutian kokaturik, eraikina XVII. mendean Isidro González Velázquez, Joaquín Ezquerra del Bayo eta Diego Méndez arkitektoek eraiki zuten.

## Kanpo estekak

* Espainiako Gobernuko Presidentziarren webgunea (Gaztelaniaz)
* Datuak: Q1367970
* Multimedia: Palacio de la Moncloa / Q1367970
# Moncofa

Moncofa Valentziako Erkidegoko udalerria da, Plana Baixa eskualdean eta Castellóko probintzian kokatua.
2009ko urtarrilaren 1eko erroldaren arabera 6.014 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1635650
* Multimedia: Moncofa / Q1635650
# Moncontour (Côtes-d'Armor)

Moncontour (bretainieraz Monkontour) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q274148
* Multimedia: Moncontour (Côtes-d'Armor) / Q274148
# Monclova udalerria, Lucas konderria (Ohio)

Monclova udalerria Ameriketako Estatu Batuetako Ohio estatuko udalerri bat da, Lucas konderrian. Azken zentsuaren arabera 14.827 biztanle zituen, 22.1 milia karratu (57 km$^2$) eremuan.

## Ekonomia

2020ko zentsuaren arabera, Monclova udalerriak 4895 etxebizitza zeuden. Per capita diru-sarrerak 43.025 estatubatuar dolar ziren.

## Kanpo estekak

* Datuak: Q9042437
* Multimedia: Monclova Township, Lucas County, Ohio / Q9042437
# Moncloa-Aravaca

Madrilgo barrutiak :
| (9) Moncloa-Aravaca ||
| Auzoak | Casa de Campo (91), Argüelles (92), Ciudad Universitaria (93), Valdezarza (94), Valdemarín (95), El Plantío (96) eta Aravaca (97) |
| Azalera | 4.492,75 ha |
| Biztanleria | ? bizt. |
| Dentsitatea | ? bizt./km² |
| Posta kodeak | ? |
| Zinegotzi-Presidentea | Álvaro Ballarín Valcárcel |
| Egoitza Posta kodea Telefonoa | Plaza Moncloa, 1 28008 (34) 91 588 69 83 |
| Webgunea | munimadrid.es |
Moncloa-Aravaca Madrilgo hiria osatzen duten 21 barrutietako bat da, Casa de Campo, Argüelles, Ciudad Universitaria, Valdezarza, Valdemarín, El Plantío eta Aravaca auzoek osatzen dutena.

## Kanpo estekak

* (Gaztelaniaz) Moncloa-Aravacako barrutia Madrilgo Udalaren webgunean
* Datuak: Q2017682
* Multimedia: Moncloa-Aravaca / Q2017682
# Moncloa, ¿dígame?

Moncloa, ¿dígame? El Terratek ekoiztutako telesaila da, 2001ean Telecincok igorri zuena. Oso arrakastatsua izan zen.

## Sinopsia

Oharra: Atal honek istorio osoa edo amaiera argitzen du.
Moncloako jauregian lan egiten duen prentsa-departamenduak Bartolomé burua du.

## Pertsonaiak

* Javier Veiga (Bartolomé)
* Manuel Manquiña (Vicente)
* Paco León (Mario)
* Ana Rayo (Laura)
* Ana María Barbany (María Fernanda)
* Mercè Mariné (Nieves)
* Dolo Beltrán (Cabo Pelayo)

## Atalak

* 1.1. De agendas, cargos públicos y libertinos
* 1.2. De minorías, separaciones y pisos compartidos
* 1.3. De poetas, espías y bailes regionales
* 1.4. De chupetones, decomisos y virus informáticos
* 1.5. De primos, enchufes y otros temas
* 1.6. De exploradores, chistes malos y mujeres explosivas
* 1.7. De escándalos, cumpleaños y periodistas paparazzis
* 1.8. De subvenciones, viajes y arañazos
* 1.9. De cartas de amor, dominicanas y otros papeles
* 1.10. De ministras, ecologistas y pescaítos radioactivos
* 1.11. De periquitos, sangre y chocolate con churros
* 1.12. De fugas, profecías y guardaespaldas deprimidos
* 1.13. De ministros, destituciones y estrategias de promoción

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q6021624
# Moncofako geltokia

Moncofa Valentziar Herrialdeko Plana Baixa eskualdeko tren geltoki bat da, Moncofa udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Xilxes | ◄   ► | Nules–la Vilavella | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5576481
* Multimedia: Moncofa train station / Q5576481
# Moncloako Itunak

Moncloako Itunak 1977an Espainiako alderdi politiko eta sindikatu nagusiek egindako akordioak izan ziren.
Espainiako krisi ekonomikoari aurre egitea, gizarte-tentsioak baretzea eta terrorismoaren nahiz saio inboluzionisten ondorioak leuntzea zuten xede.

## Kanpo estekak

* Datuak: Q8292